CELEX: 62020TN0275
Language: et
Date: 2020-05-11 00:00:00
Title: Kohtuasi T-275/20: 11. mail 2020 esitatud hagi – Westfälische Drahtindusrie jt versus komisjon

27.7.2020   
            
            
               ET
            
            
               Euroopa Liidu Teataja
            
            
               C 247/22
            
         
      11. mail 2020 esitatud hagi – Westfälische Drahtindusrie jt versus komisjon
      (Kohtuasi T-275/20)
      (2020/C 247/32)
      Kohtumenetluse keel: saksa
      
         Pooled
      
      
         Hagejad: Westfälische Drahtindusrie GmbH (Hamm, Saksamaa), Westfälische Drahtindustrie Verwaltungsgesellschaft mbH & Co. KG (Hamm) ja Pampus Industriebeteiligungen GmbH & Co. KG (Iserlohn, Saksamaa) (esindajad: advokaadid O. Duys ja N. Tkatchenko)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 2. märtsi 2020. aasta kiri, millega komisjoni eelarvepeadirektori asetäitja nõudis hagejalt 12 236 931,69 euro suuruse summa maksmist komisjonile;
               
            
                  —
               
               
                  sellest tulenevalt tuvastada, et maksed, mida esimene hageja on teinud komisjonile ajavahemikus 29. juunist 2011 kuni 16. juunini 2015 summas 16 400 000 eurot koos kogunenud tasandusintressiga 1 420 610 eurot ehk kokku 17 820 610 eurot, tuleb võtta arvesse Üldkohtu kohtuotsusega Westfälische Drahtindustrie jt vs. komisjon (T-393/10, EU:T:2015:515) alates 15. juulist 2015 määratud trahvi tasumisena ning et koos 17. oktoobril 2019 tehtud maksega summas 18 149 636,24 eurot on see trahv praeguseks täies ulatuses tasutud;
               
            
                  —
               
               
                  mõista komisjonilt esimese hageja kasuks välja 1 633 085,17 eurot koos tasandusintressiga alates 17. oktoobrist 2019 ja viivitusintressiga EKP poolt oma peamiste refinantseerimistehingute jaoks kehtestatud intressimäära alusel, mida on suurendatud 3,5 protsendipunkti võrra, alates 17. oktoobrist 2019 kuni võlgnetava summa täieliku tasumiseni;
               
            
                  —
               
               
                  teise võimalusena mõista Euroopa Liidult, keda esindab Euroopa Komisjon, esimese kuni kolmanda hageja kasuks välja kahjuhüvitis 12 236 931,69 eurot, tasaarvestades selle summaga 12 236 931,69 eurot, mida komisjon nõudis esimeselt hagejalt 2. märtsi 2020. aasta kirjaga, ning mõista esimese hageja kasuks välja üleliigselt tasutud summa 1 633 085,17 eurot koos tasandusintressiga alates 17. oktoobrist 2019 ja viivitusintressiga EKP poolt oma peamiste refinantseerimistehingute jaoks kehtestatud intressimäära alusel, mida on suurendatud 3,5 protsendipunkti võrra, alates 17. oktoobrist 2019 kuni võlgnetava summa täieliku tasumiseni;
               
            
                  —
               
               
                  mõista kohtukulud igal juhul välja kostjalt.
               
            
         Väited ja peamised argumendid
      
      Hagi põhjenduseks on esitatud viis väidet.
      
                  1.
               
               
                  Esimene väide, et rikutud on ELTL artikli 266 lõiget 1 seeläbi, et (seniajani) ei ole rahuldavalt kõrvaldatud kehtetu trahvi tühistamise tagajärgi, kuna ei ole võetud arvesse Üldkohtu poolse tühistamise ulatust seoses (tagasiulatuvalt) kehtetuks muutunud trahviga. Üldkohus ei ole kehtetut trahvi säilitanud ega kinnitanud, vaid on mõistnud hagejatelt välja Üldkohtu määratud uue iseseisva trahvi.
               
            
                  2.
               
               
                  Teine väide, et rikutud on ELTL artikli 266 lõiget 1 ning Euroopa Parlamendi ja nõukogu 18. juuli 2018. aasta määruse (EL, Euratom) 2018/1046 (1) artikli 99 lõiget 4 ja artikli 98 lõike 4 esimese lõigu punkti b ebaõige viivitusintressi tõttu alates 4. jaanuarist 2011, sest komisjon jättis oma kohustusi rikkudes hagejate kasuks arvesse võtmata kuni 15. juuli 2015. aasta kohtuotsuse kuulutamiseni talle esimese hageja poolt tehtud (ex tunc) õigusliku aluseta maksed ja tasandusintressi, mis oli kogunenud seoses Üldkohtu poolt alates 15. juulist 2015 määratud uue trahviga.
               
            
                  3.
               
               
                  Kolmas väide, et rikutud on mitmekordse karistamise keelu põhimõtet Üldkohtu määratud trahvi (tegeliku) suurendamisega, sest komisjon nõudis hagejatelt alusetult viivitusintressi tagasiulatuvat tasumist alatest 4. jaanuarist 2011.
               
            
                  4.
               
               
                  Neljas väide, et rikutud on ELTL artikli 266 lõiget 1 ja määruse 2018/1046 artikli 99 lõike 4 punkti b, sest alates 15. oktoobrist 2015 kogunenud viivitusintressi lubatud piirmäär arvutati valesti.
               
            
                  5.
               
               
                  Viies väide, et rikutud on ELTL artikli 266 lõiget 1 hea halduse põhimõtte ja reeglite rikkumise tõttu, sest komisjon nõuab hagejatelt alusetult (täiendavaid) makseid, mis ületavad Üldkohtu määratud trahvi (koos viivitusintressiga).
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193 30.7.2018, lk 1).